Diari Oficial de la Generalitat Valenciana


Sumari del DOGV 7980, del 15-02-2017 (2017/1162)

RESOLUCIÓ d'1 de febrer de 2017, del Rectorat, per la qual es declaren els dies inhàbils per a l'any 2017 a l'efecte del còmput de terminis en els procediments de gestió pròpia.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7980

Data del DOGV
:   15-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1162


Data del document
:   01-02-2017

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

RESOLUCIÓ d'1 de febrer de 2017, del Rectorat, per la qual es declaren els dies inhàbils per a l'any 2017 a l'efecte del còmput de terminis en els procediments de gestió pròpia. [2017/1162]  
Vist el calendari laboral del personal d'administració i serveis per a l'any 2017 aprovat pel Consell de Govern en la sessió número 11, de 15 de desembre de 2016, que determina els períodes de tancament de la Universitat per raons de racionalització de la despesa i d'estalvi energètic, i després de comprovar les necessitats acadèmiques i administratives de la Universitat Jaume I durant l'any 2017.  
Atés que, d'acord amb l'article 31.3 de la Llei 39/2015, d'1 d'octubre, la seu electrònica del registre de cada administració pública o organisme ha de determinar els dies que es consideraran inhàbils a l'efecte previst en aquest article, atenent l'àmbit territorial en què exerceix les seues competències i el calendari previst en l'article 30.7.  
  
Atés que, d'acord amb l'article 30.8 de la Llei 39/2015, d'1 d'octubre, la declaració d'un dia com a hàbil o inhàbil a l'efecte de còmput de terminis no determina per si sola el funcionament dels centres de treball, l'organització del temps de treball ni l'accés dels ciutadans als registres.  
  
Aquest Rectorat, fent ús de les competències que li confereix l'article 20 de la Llei orgànica 6/2001, d'universitats, modificada per la Llei 4/2007, de 12 d'abril, i ateses les facultats referents a la seua autonomia que l'article 2 del mateix text legal confereix a la institució, i a l'efecte del còmput dels terminis en tots els procediments administratius de gestió pròpia en els quals la seua resolució corresponga a la Universitat Jaume I, resol:  
- Declarar inhàbil el mes d'agost de 2017. En aquests casos, els terminis s'interrompran el dia 1 d'agost de 2017 i el còmput es reprendrà l'1 de setembre del mateix any.  
- Declarar inhàbils els dies 26, 27, 28 i 29 de desembre de 2017.  
Així mateix, són dies inhàbils els dissabtes i diumenges, els dies declarats com a festa d'àmbit nacional no substituïbles o sobre els quals la Comunitat Valenciana no ha exercit la facultat de substitució, els dies determinats com a festius per la Comunitat Valenciana i també els declarats festius per l'Ajuntament de Castelló de la Plana.  
  
La presentació de sol·licituds, escrits i comunicacions pot realitzar-se en el registre electrònic de la Universitat durant les 24 hores de tots els dies de l'any, d'acord amb el que disposen els articles 20 i següents del Reglament d'administració electrònica de l'UJI aprovat per acord del Consell de Govern de 28 de gener de 2016 (DOGV 7737, 9 de març).  
Contra aquesta resolució, que posa fi a la via administrativa, es pot interposar potestativament un recurs de reposició en el termini d'un mes, a partir del dia següent a la publicació, davant del Jutjat Contenciós Administratiu de Castelló, en el termini de dos mesos comptadors a partir del dia següent al de la publicació.  
  
Castelló de la Plana, 1 de febrer de 2017.- El rector: Vicent Climent Jordà.